Mid-Djarju tat-Tarzna mill-vixxri ta' vapur f'lejla ta' azzar imdewweb splodew ħelliesa il-gass l-għaraq jikwi ta' disa' ''boilersuits' jintonaw 'de profundis' fil-luttu ta' l-imbikkma U qajla jingħalqu l-ġrieħi fir-reżħa tas-sodod mifruxa minn ommijiet u romol idommu rużarju ta' Ħfiq u mħabba u litanija mkissra ta' tifkiriet għal żmien jissoktaw għajnejn iż-żgħar jiddendlu lefliefa max-xquq tal-bwieb u l-kantunieri bl-istennija tad-'daddv' u meta jiskot kollox u l-faraġ iħoll il-għoqod ta' l-imġarrba jibqa' l-mafkar li jtenni l-ġrajja tal-mewt tidħol u toħroġ minn bieb it-tarzna mingħajr sirena.